ประกันสังคม เร่งช่วยครอบครัวชาวเมียนมา หลังเหล็กนั่งร้านไหลทับเสียชีวิต
รมว.แรงงาน สั่งเร่งช่วยเหลือครอบครัวชาวเมียนมา หลังเหล็กนั่งร้านไหลทับเสียชีวิต 2 ศพ บาดเจ็บสาหัส 2 ราย พร้อมให้รับสิทธิประโยชน์จากกองทุนเงินทดแทน ประกันสังคม อย่างครบถ้วนจากกรณีเมื่อวันที่ 16 ส.ค. 2563 เวลาประมาณ 07.30 น. เกิดเหตุแผ่นปูนน้ำหนัก 800 กิโลกรัม และเหล็กนั่งร้านไหลทับคนงานเมียนมาเสียชีวิต 2 ราย บาดเจ็บสาหัส 2 ราย บริเวณสถานที่ก่อสร้างคอนโดมิเนียม 30 ชั้น จ.ชลบุรี โดย นายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยสั่งให้ นายทศพล กฤตวงศ์วิมาน เลขาธิการสำนักงานประกันสังคมเร่งให้ความช่วยเหลือทายาทผู้เสียชีวิตและลูกจ้างที่ได้รับบาดเจ็บให้ได้รับสิทธิประโยชน์จากกองทุนเงินทดแทนอย่างครบถ้วนทางด้าน นายทศพล กฤตวงศ์วิมาน เลขาธิการสำนักงานประกันสังคม กล่าวถึงกรณีดังกล่าว ได้สั่งการให้เรืออากาศเอกหญิงศุภพร อยู่วัฒนา ประกันสังคมจังหวัดชลบุรี เร่งลงพื้นที่ตรวจสอบและดำเนินการให้ความช่วยเหลือเป็นการด่วนจากเหตุการณ์ดังกล่าว มีผู้เสียชีวิตจำนวน 2 ราย คือ นายกาน ซู อายุ 48 ปี และนายคิม มอง อายุ 32 ปี ผู้ที่ได้รับบาดเจ็บ จำนวน 2 ราย คือ นายกีคาย อายุ 45 ปี บาดเจ็บที่กระดูกสันหลัง เลือดคั่งในสมอง นายวันยา ใส อายุ 23 ปี บาดเจ็บที่ศีรษะเล็กน้อย เข้ารับการรักษาที่ รพ.มหาวิทยาลัยบูรพา ทั้งสองราย โดยลูกจ้างที่ประสบเหตุดังกล่าว จะได้รับสิทธิประโยชน์จากกองทุนเงินทดแทน ดังนี้ทั้งนี้ สำนักงานประกันสังคม ได้ดำเนินการตามนโยบายของรัฐมนตรีว่าการกระทรวงแรงงาน ที่ต้องดูแลสิทธิประโยชน์ของลูกจ้าง ให้ความคุ้มครอง ให้การช่วยเหลือทันที เพื่อสร้างความเชื่อมั่นและมั่นใจในระบบประกันสังคม อันมีเป้าหมายการให้บริการและสร้างหลักประกันความมั่นคงในการดำรงชีวิตแก่ลูกจ้าง ผู้ประกันตน เพื่อให้ได้รับประโยชน์สูงสุดเป็นสำคัญ.
รมว.แรงงาน สั่งเร่งช่วยเหลือครอบครัวชาวเมียนมา หลังเหล็กนั่งร้านไหลทับเสียชีวิต 2 ศพ บาดเจ็บสาหัส 2 ราย พร้อมให้รับสิทธิประโยชน์จากกองทุนเงินทดแทน ประกันสังคม อย่างครบถ้วน
ประกันสังคม,ประกันสังคมจ่ายเงินเยียวยา,กองทุนเงินทดแทน,ชาวเมียนมา,เสียชีวิต,เหล็กนั่งร้านไหลทับ